நீர்த்தாரைகள் பொழிய ஆரம்பித்தன. “ “ அண்ணா , என் குழந்தையின் விதி என்ன ? அடுத்த பிறவியில் அவனுக்கு என்ன நேரிடும் ?மழையில் அண்ணாவின் குரல் மங்கலாகக் கேட்டது. “ தெரியவில்லை. ஆனால் அதன் தொடக்கம் மட்டும் இன்று தெரிந்தது. " “ எப்படி ? ” ” என்றேன் அவரைத் தொடர்ந்து ஓடியபடி. அண்ணா பதில் பேசாமல் நடந்தார். ஒரு மின்னல் வானையும் மண்ணையும் ஒளியால் நிரப்பியது. பின் அனைத்தும் சேர்ந்து நடுங்க இடியோசைகள் வெடித்து அதிர்ந்தன. அதன் எதிரொலியை வெகுநேரம் என்னுள் கேட்டேன். என் உடலைக் கரைத்து விடுவதுபோல மழை கொட்டிக் கொண்டிருந்தது.